《和刘安世园居六首 其五》
明代·黎遂球

涧云浮潦白，藤雾断崖封。信步绕山曲，回闻隔寺钟。

诗因题柿叶，衣自补芙蓉。行乐经过处，溪香又几重。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。